ร้านเนื้อย่างใกล้ๆ บ้านแต่ไม่เคยรู้ว่ามีร้านอย่างงี้อยู่ด้วย !!

The Garden Grill ร้านบุฟเฟต์เนื้อย่าง ในจังหวัดนนทบุรี ร้านนี้ตั้งอยู่ในซอยติวานนท์ 40 ถ้ามาจากสามแยกสนามบินน้ำจะไปแยกแคราย เมื่อเลยแยกสนามบินน้ำจะนับซอยเอาประมาณ 3 ซอย จะเจอซอยติวานนท์ 40 ข้างหน้าซอยจะเป็นเหมือนโต้รุ่งขายอาหาร สังเกตหน้าซอยจะมีป้ายร้านอยู่ครับ ขับรถตามป้ายเข้ามาเลย ที่จอดรถต้องจอดในซอยริมถนน ตัวร้านเป็นลักษณะบ้านคนเอามาประยุกต์เป็นร้านอาหาร โต๊ะมี 7-8 โต๊ะ แนะนำว่าถ้าไปทานให้โทรไปจองครับเพราะทางร้านจะหั่นเนื้อ ผัก จานต่อจาน ไม่มีการเตรียมไว้ก่อน และบางครั้งโต๊ะอาจจะเต็มได้ง่ายๆ เพราะเป็นกิจการในครัวเรือน ทำกันเองครับ พนักงานที่นี่ (เจ้าของร้าน) เอาใจใส่ดีมากคอยแนะนำ และบริการตลอด ประทับใจครับ ความสะอาด ถือว่าใช้ได้ครับ ราคาของบุฟเฟต์ที่นี่คือ 460 บาทรวมทุกอย่าง ในเวลา 2 ชั่วโมง เมื่อได้โต๊ะพนักงานจะมาแนะนำและรับรายการอาหารที่สั่ง มาร้านนี้ผมลองสั่งเกือบทุกอย่างครับ และอาหารถือว่าดีทุกอย่าง แต่ที่อยากแนะนำคือ เนื้อทุกอย่าง หมูคุโรบุตะ หอยแมลงภู่ เฉาก๊วย แแนะนำว่าไปลองสั่งมาหมดแล้วเลือกเอาครับ อร่อยๆ 

โดยรวมแล้ว ทุกอย่างประทับใจ อาหารอร่อย การบริการดี ราคาเหมาะสม ความสะอาดใช้ได้ เพื่อนๆ ผ่านมาลองมาทานกันนะครับ !!